Document ID: /roh_data/filtered/fineweb-2-filterrobots_roh.jsonl.gz/17191

Silene acaulis
Sa far pitschen ha ses avantatgs.
La silena curta crescha en plimatschs spess sumegliants al mistgel sin prads averts e sin gondas, per il solit da chaltschina e dolomit. Las pitschnas flurs rosa creschan sin fustis da 3 cm. Ellas flureschan en il Parc Naziunal dal fanadur fin l’avust, dependent da l’autezza.
Ils plimatschs pon avair in diameter da passa in meter. Els èn in vair implant da recicladi: la furma serrada lubescha da magasinar aua e chalira, e da transfurmar material da plantas mort en nov nutriment. I dura plirs tschients onns fin ch’in plimatsch ha cuvert la surfatscha d’in meter quadrat.